Doplnok ku Správe o hodnotení strategického dokumentu Regionálna integrovaná územná stratégia Prešovského kraja na roky 2014 – 2020
Posúdenie vplyvov strategického dokumentu na územia sústavy NATURA 2000

Na základe požiadavky OS ŽP v Prešove v zmysle bodu 2.2.3  Rozsahu hodnotenia uvádzame samostatne „primerané posúdenie strategického dokumentu vo vzťahu ku sústave NATURA 2000“.
Záujmy ochrany prírody a krajiny, vrátane sústavy NATURA 2000, sú rozpracované v príslušných kapitolách a taktiež v prílohách (č.2, tretia časť – etapy A,B, štvrtá časť navrhované) je uvedený podrobný súpis jednotlivých území, ako aj . zoznam navrhovaných území európskeho významu. V bode vlastného textu Správy 2.1.2 Európska sústava chránených území – NATURA 2000 sa nachádza zoznam vyhlásených chránených vtáčích území (CHVÚ) v  Prešovskom kraji s informáciou o rozsahu. Územia európskeho významu (ÚEV) ktorých sa v riešenom území sa nachádza vysoký počet - 76, sú zmienené všeobecne v zmysle zásad ich legislatívnej ochrany a ich podrobný zoznam je vo vyššie uvedenej prílohe.

Predmetné doplnenie posúdenia  vplyvov strategického dokumentu na územia sústavy NATURA 2000, boli zohľadnené  v kapitole IV.v Tabuľke Predpokladané vplyvy navrhovaných opatrení a aktivít RIUS PK za jednotlivé strategické osi a investičné priority na životné prostredie a zdravie, a textovú časť je možné priradiť do kapitoly IV, do časti Vplyvy na genofond a biodiverzitu, alebo ako samostatnú podkapitolu.

Vzhľadom na charakter a zameranie dokumentu podľa jednotlivých prioritných osí sú investičné akcie potenciálne ovplyvňujúce NATURU 2000 je možné najmä pri realizácii:
- Špecifického cieľa č. 1.1.1: Zlepšenie dostupnosti k cestnej infraštruktúre TEN-T a cestám I. triedy s dôrazom na rozvoj multimodálneho dopravného systému. V rámci realizácie projektov z IROP 2014-2020 na cestách II. a III. triedy (najmä úseky II/534, II/536, II/537, II/542, II/543, II/545, II/546, II/554, II/556, II/558,  II/559, II/566, II/567,II/575, II/576)  a tiež ostatné cesty III.triedy spĺňajúce požadované kritériá, nie sú však v strategickom dokumente spresnené konkrétne lokality alebo úseky, kde by bolo možné konkrétne hodnotiť vplyvy, čo bude riešené až v investičnej príprave, dokumentáciách a procesoch/konaniach.
- V Integrovanej územnej stratégii Mestskej funkčnej oblasti  mesta Prešov, v priorite č. 1.1: 
Posilnenie regionálnej mobility prepojením  sekundárnych a terciárnych uzlov s infraštruktúrou TEN-T vrátane multimodálnych uzlov, kde Špecifický cieľ č. 1.1 sa dosiahne realizáciou nasledovných aktivít investičného charakteru len v bodoch:
B.)	rekonštrukciou a modernizáciou ciest II. a III. triedy (výnimočne ciest III. triedy); 
C.)	výstavbou nových úsekov ciest II. triedy (výnimočne ciest III. triedy);
Taktiež nie sú však v strategickom dokumente spresnené konkrétne lokality alebo úseky, kde by bolo možné konkrétne hodnotiť vplyvy, čo bude riešené až v investičnej príprave, dokumentáciách a procesoch/konaniach.
Pri týchto navrhovaných investičných aktivitách bude uplatnený proces posudzovania vplyvov n zivotné prostredie (EIA), ako aj v prípade kontaktu s územiami NATURA 2000 budú podliehať procesu hodnotenia podľa čl. 6.3 a  6.4 smernice Rady 92/43/EHS  o  ochrane prirodzených biotopov a  voľne žijúcich živočíchov a  rastlín, vychádzajúc z § 28 zákona NR SR č. 543/2002 Z.z. o  ochrane prírody a  krajiny v  znení neskorších predpisov v  spojitosti s  ustanoveniami zákona NR SR č. 24/2006 Z.z. o  posudzovaní vplyvov na životné prostredie v  znení neskorších predpisov. Schvaľovaniu budú podliehať nielen chránené územia sústavy NATURA 2000, ale aj ostatná krajina v  súvislosti s  vplyvmi na národnú sieť chránených území.
V kapitole V. pri navrhovaných opatreniach sú zapracované aj viaceré body zamerané na ochranu biodiverzity a NATURA 2000, obdobne aj v hodnotení v  kapitole VI.
Súčasne je potrebné veľmi pozitívne hodnotiť samostatnú Prioritnú os č. 4 Zlepšenie kvality života v území PK s dôrazom na životné prostredie, kde je významný Špecifický cieľ č. 4.3.1 aj so zámerom ochrany ekosystémov a podpory biodiverzity;
Ostatné priority s väčšinou špecifických cieľov sa dotýkajú prevažne inštitucionálnych, organizačných a štrukturálnych otázok integrovanej a nemotorovej dopravy, sociálneho zabezpečenia, zdravotníctva a školstva, kde je vplyv na sústavu NATURA 2000 vylúčený. 

Pri odpočte plnenia bodov rozsahu hodnotenia vydanom Okresným úradom Prešov, odborom starostlivosti o životné prostredie č.j. OÚ-PO-OSZP1-2015/026017-5/SA dňa 24.8.2015 v kapitole IX spracovateľ zlúčil všetky záujmy štátnej ochrany prírody v bodoch 2.2.1, 2.2.2, 2.2.3 do jedného komentára, preto sa odpočet bodu 2.2.3 (týkajúcej sa NATURA 2000) neobjavil samostatne.

Dr. Peter Burda